google/wiki40b huggingface dataset:
Leidyba

Leidyba – ūkio šaka, apimanti leidinių, spaudinių, literatūros kūrimą, gamybą ir platinimą. „Verslas, menas ir kūryba viename“.

Lietuva

Lietuvoje leidyba yra privataus sektoriaus dalis. Atgavus Nepriklausomybę, leidyklos bei redakcijos tapo privačiomis įmonėmis arba viešosiomis įstaigomis.
Mokslo srityje yra specializuotų leidėjų (pvz., enciklopedijų – MELI, teisės srityje – „Justitia“, TIC ir MRU LC).
Leidybos specialistai rengiami universitete. VU Komunikacijos fakultete yra vykdomos leidybos bakalauro studijos (4 metų trukmės). Veikla – organizuoti ir valdyti informacijos ir komunikacijos procesus, kvalifikuotai atlikti leidybos institucijai būdingą specifinę organizacinę vadybinę, verslo, finansinę, informacinę, rinkodaros, reklaminę, gamybinę, prekybinę, redakcinę, projektų vadybos veiklą, yra įsisavinęs leidybos darbų bei užduočių ekspertizės, paslaugų teikimo metodiką, išlavinęs valdymo ir konkuravimo, leidinių platinimo rinkos aplinkoje įgūdžius.
Dūdiškės (Kaišiadorys)

Istorija

1763 m. Dūdiškėse (Trakų apskritis) įkurta sentikių bendruomenė, viena seniausių Lietuvoje. Kurį laiką ji turėjo savo cerkvę.
1932 m. kaimas suskirstytas į vienkiemius.
Leksikologija

Leksikologija (gr. leksikos „priklausantis žodžiui“ + logos „mokslas“) – kalbotyros šaka, tyrinėjanti kalbos žodyną (leksiką).
Terminas leksikologija atsirado apie 1820 m., nors leksikologija buvo užsiiminėjama ir anksčiau.
Leksikologija tyrinėja kalbos leksiką kaip tam tikrą sistemą, tarp kurios elementų egzistuoja dialektiniai ryšiai. Leksikos objektas yra žodis. Ji tyrinėja žodžius reikšmės, kilmės, vartojimo sferų, raidos ir stilistiniu požiūriu.

Žodžių skirstymas

Pagal kilmę žodžiai skirstomi į savuosius žodžius ir skolinius. Savieji žodžiai, arba veldiniai, sudaro seniausią kalbos žodyno klodą. Lietuvių kalboje dalis veldinių paveldėti iš indoeuropiečių prokalbės laikų, pvz.: akis, brolis, motina, trys. Skoliniai – iš kitų kalbų pasiskolinti žodžiai ar kitokie kalbos elementai: priešdėliai, priesagos, žodžių junginiai.
Žodžiai, padaryti iš kitų – pamatinių – žodžių, yra dariniai pvz.: degalinė (: degalai), kepinys (: kepti), pastogė (: po stogu). Juos tiria žodžių daryba.
Pagal reikšmę žodžiai gali būti homonimai – vienodai skambantys, bet turintys skirtingą reikšmę, pvz.: kasa (plaukų) ir kasa (banko); sinonimai – vienodą arba artimą reikšmę turintys žodžiai, pvz.: kiškis ir zuikis; antonimai – priešingos reikšmės žodžiai, pvz.: diena – naktis, juodas – baltas.
Klevai PGR

Istorija

Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Iki 1976 m. liepos 1 d. kaimas priklausė Suvalkų vaivadijos Berznyko valsčiui.  1975-1998 m. priklausė Suvalkų vaivadijai.
Alytaus rajono Daugų Vlado Mirono gimnazija

Istorija

Istorijos šaltiniuose Daugų parapinė mokykla paminėta 1777 m., ją tais metais lankė 12 vaikų. Iki 1944 m. Dauguose buvo tik pradinė mokykla, kuri tais metais perorganizuota į progimnaziją, 1947 m. į gimnaziją, o 1949 m. tapo vidurine mokykla. 2011 m. vasario 10 d. mokyklai vėl suteiktas gimnazijos statusas.
Leidžiami mokyklos laikraščiai „Savas“ ir „Saviukai“.
Dell

Istorija

1984 m. Maiklas Delas, tuo metu dar būdamas Teksaso universiteto Ostine studentas, įkūrė „PCs Limited“. Bendrabučio kambaryje įsikūrusi bendrovė pardavinėjo kompiuterius, surinktus iš atskirų dalių, suderinamus su IBM PC. Maiklas Delas nustojo mokytis tam, kad galėtų daugiau laiko skirti savo verslui po to, kai gavo apie 300 000 JAV dolerių iš savo šeimos, skirtų įmonės plėtrai.
1985 m. įmonė išleido pirmąjį savo pačių suprojektuotą kompiuterį − „Turbo PC“, kurį pardavė už 795 dolerius. „PCs Limited“ įdėjo skelbimus nacionaliniuose žurnaluose apie jų sistemas parduodamas tiesiogiai vartotojams ir jog jie surinks užsakytą vienetą pagal vartotojų pasirinkimą. Per pirmuosius metus įmonė uždirbo 73 mln. dolerių pelno.
1988 m. įmonė pakeitę pavadinimą į „Dell Computer Corporation“ ir pradėjo plėstis globaliai, pirmiausia Airijoje. 1988 m. birželio mėn. „Dell“ rinkos kapitalizacija išaugo nuo 30 mln. iki 80 mln. nuo 22 d. vykusio pirminio viešo siūlymo, išviso 3,5 mln. akcijų, po 8,50 dolerio už vieną.
1992 m. žurnalas „Fortune“ įtraukė „Dell Computer Corporation“ į 500 didžiausių pasaulio įmonių sąrašą, taip Maiklą Delą padarant visų laikų jauniausiu Fortune 500 generaliniu direktoriumi.
1996 m. „Dell“ pradėjo pardavinėti kompiuterius per savo internetinę svetainę. 2002 m. „Dell“ išplėtė savo produktų gamybos liniją, įtraukdama televiziją, mobiliuosius įrenginius, skaitmeninius garso grotuvus, spausdintuvus bei kt.
Maiklui Delui ir jo partneriams išpirkus kontrolinį akcijų paketą 2013 m. spalio 30 d., bendrovės forma buvo pakeista į uždarąją akcinę bendrovę.

Aplinkos apsauga

Pagal aplinkosaugai skiriamą dėmesį „Greenpeace“ bendrovių sąraše „Dell“ užima 5 vietą iš 16 elektronikos gamintojų (2012 m. lapkričio mėn. duomenys; 1 vieta tenka „žaliausiai“ įmonei). Daugiausia kritikuojama dėl gamybos grandinėje naudojamų pavojingų cheminių medžiagų, taip pat įmonės produktų šalinimo ir perdirbimo sritys.
Kūrybinės atostogos

Kūrybinės atostogos - atostogų rūšis.

Lietuva

Lietuvoje kūrybinės atostogos suteikiamos disertacijai užbaigti, vadovėliams rašyti ir kitais įstatymų nustatytais atvejais. Kūrybinių atostogų trukmę, suteikimo ir apmokėjimo tvarką reglamentuoja įstatymai, darbo ir kolektyvinė sutartis (LR darbo kodeksas, 182 str. „Kūrybinės atostogos“). Kūrybines atostogas turi, pvz., mokslininkai.
Žemėtvarka

Žemėtvarka – žemės, kaip gamtinės aplinkos pagrindo, žmogaus gamybinės veiklos bazės ir gamybos priemonės, tvarkymo darbai. Apima žemės naudmenų geobotaninį, agroekonominį, dirvožemių tyrimą, kartografavimą, apskaitą, žemėnaudų ir kitų žemės naudojimo objektų išplanavimą, projektų ženklinimą vietoje, žemės naudojimo kontrolę. Žemėtvarkos darbų kryptį ir turinį lemia politinės, socialinės ir ekonominės sąlygos, žemės naudojimo formos ir gamybos būdas.
Dalia Grybauskaitė

Išsilavinimas

1974 m. baigė Vilniaus Salomėjos Nėries vidurinę mokyklą, 1983 m. – Leningrado A. Ždanovo universitete politinės ekonomijos studijas, 1983 m. Maskvos visuomenės mokslų akademijoje įgijo ekonomikos mokslų kandidato laipsnį. Laipsnis Lietuvoje nostrifikuotas į socialinių mokslų (ekonomikos krypties) daktarės laipsnį. 1991 m. Džordžtauno (Vašingtonas) universiteto Tarptautinių ekonominių santykių institute baigė specialią programą vadovams. 2013 m. JAV Džordžtauno universitete jai suteiktas garbės daktaro vardas (Doctor of Humane Letters, Honoris Causa).
Moka lietuvių, anglų, rusų, lenkų, prancūzų kalbas.

Veikla

1975–1976 m. LTSR valstybinės filharmonijos Kadrų skyriaus inspektorė, 1976–1983 m. Leningrado kailių fabriko „Rot-Front“ darbininkė, laborantė, 1983 m. Lietuvos TSR mokslų akademijos atsakingoji sekretorė, 1983–1984 m. – Vilniaus aukštosios partinės mokyklos Žemės ūkio kabineto vedėja, 1985–1990 m. birželio mėn. – Politinės ekonomijos katedros dėstytoja. 1990–1991 m. Ekonomikos instituto mokslinė sekretorė, 1991 m. LRV programų vadovė.
1991–1993 m. LR tarptautinių ekonominių santykių ministerijos Europos departamento direktorė, 1993–1994 m. LR užsienio reikalų ministerijos Ekonomikos departamento direktorė, (PHARE ir G–24) Pagalbos Lietuvai koordinavimo komisijos pirmininkė, Laisvosios prekybos sutarties su ES derybų vadovė, 1994–1995 m. LR misijos prie ES nepaprastoji pasiuntinė ir įgaliotoji ministrė, vyriausiojo LR derybininko dėl Europos sutarties pavaduotoja, LR Nacionalinės pagalbos koordinatoriaus atstovė Briuselyje, 1996–1999 m. LR ambasados JAV įgaliotoji ministrė.
1999–2000 m. LR finansų viceministrė, 2000–2001 m. LR užsienio reikalų viceministrė, 2001–2004 m. LR finansų ministrė (1999–2000 m. vyriausioji derybininkė LR derybose su Tarptautiniu valiutos fondu, Pasaulio banku, 2001–2004 m. Nacionalinės pagalbos koordinatorė), LR derybų su ES delegacijos vadovo pavaduotoja (2000 m.).
2004–2009 m. Europos Komisijos narė, atsakinga už finansinį programavimą ir biudžetą.
Remiantis 2009 m. vasario 5-8 dienomis surengtos visuomenės nuomonės ir rinkos tyrimų centro „Vilmorus“ apklausos rezultatais, aplenkė kelerius metus iš eilės pirmavusį prezidentą Valdą Adamkų (visuomenės pasitikėjimas išaugo nuo 21,1 % iki 26 %).
2009 m. vasario 26 d. viešai paskelbė dalyvausianti 2009 metų gegužės mėnesį vyksiančiuose Lietuvos prezidento rinkimuose.
2009 m. gegužės 17 d. vykusiuose Lietuvos Respublikos Prezidento rinkimuose už D. Grybauskaitę balsavo 68,21 % rinkėjų. Išrinkta jau pirmajame rinkimų ture. 2009 m. liepos 12 d. įvyko prezidentės inauguracijos ceremonija.
2014 m. perrinkta antrai kadencijai su 57,87% balsų antrame ture.

Šeima

D. Grybauskaitė yra Polikarpo Grybausko (pagal ikivestuvinius dokumentus Gribausko; 1928–2008), elektriko bei vairuotojo, ir jo antrosios žmonos Vitalijos Korsakaitės (1922 m. Latveliuose – 1989 m. Vilniuje), dirbusios pardavėja, dukra.
Špitolpievis

Aplinkinės gyvenvietės

Meironiškėliai - 1,5 km
Meironiškiai - 3 km
Medininkai - 3 km
O istorija

Turinys

Jauna fotografė, vadinama tiesiog O, su meilužiu Renė atvyksta į Ruasi vilą. Čia ji priversta paklusti griežtoms taisyklėms ir tampa keisčiausių sadomazochistinių eksperimentų objektu. Pradžioje patirianti sutrikimą, vėliau ji pradeda vis labiau įsijausti į ritulinius seksualinius žaidimus...
Tarailiai (Molėtai)

Istorija

1554 m. kaimo vardas buvo Sereikiai, tada kaime buvo 4 ūkiai. XVI a. Sereikiai priklausė Romusio vaitystei (Woytowstwo Romanowo), XVIII a. – Čivylių seniūnijai. 1664 m. Tarailiškių kaimas minimas Alantos metrikų knygoje.
Urban Trad

Eurovizija

Urban Trad dalyvavo 2003 Eurovizijoje su dirbtine kalba atliekama daina „Sanomi“.
Locus

Istorija

Žurnalą, tuo metu fanzino formoje, 1968 m. įsteigė Charles N. Brown, Ed Meskys ir Dave Vanderwerf, siekdami pareklamuoti paraišką surengti 1971 m. pasaulinės mokslinės fantastikos konventą Bostone, Masačusetse. Pradžioje fanziną ketinta leisti tik iki kol pasibaigs vietos rinkimo balsavimai, vykę 1969 m. „WorldCon“ Sent Luise, Misūryje, metu. C. N. Brown vis tik nusprendė ir toliau platinti mimeografu dauginamą leidinį mokslinės ir maginės fantastikos niuzino (naujienų žurnalo) pavidalu.
1970 m. „Locus“ pakeitė mėnesinį niuziną „Science Fiction Times“ (buv. „Fantasy Times“, įsteigtą 1941 m.), kai šio leidyba buvo nutraukta. Brown ėjo žurnalo leidėjo ir vyriausiojo redaktoriaus pareigas 40 metų, nuo 1968 m. iki pat savo mirties 2009 m. liepą, sulaukus 72 metų. Naująja redaktore tapo Liza Groen Trombi.
1997 m. balandžio mėn. buvo paleista pusiau autonominė internetinė žurnalo versija Locus Online.
Kalkūnų valsčius

Kalkūnų valsčius arba Kalkuonės valsčius (latv. Kalkūnes pagasts) – valsčius pietryčių Latvijoje, Aukšžemėje, Daugpilio savivaldybės teritorijoje, į pietus nuo Daugpilio, netoli Dauguvos ir Laukesos santakos. Centras – Kalkūnai (Kalkuonė). Valdybos vadovas Arnotijus Cimoška.

Geografija

Kalkūnų valsčius šiaurėje siejasi su Daugpilio miestu, rytuose – su Laukesos, pietuose – su Medumo, vakaruose – su Sventės valsčiumi.
Didžiausios gyvenvietės: Kalkūnai, Birkeneliai, Galdniekai, Kališai, Kumpiniškiai, Lilienfeldė, Muitos, Palabiškiai, Papušiniai, Peliušinai, Randenė, Romaniškiai, Samsonovka, Sykumai, Uteniškiai, Varaviksnė.
Upės: Laukesa, Pakracė.
Vandens telkiniai: Sventės ežeras, Viškerių ežeras, Pelečinos ežeras, Cerinių ežeras.

Istorija

Kalkūnų valsčius įsteigtas 1864 m. apjungus keturis kaimų valsčius: Kalkūnų su 74 ūkiais, Klopmansrodės su 20 ūkių, Didrichšteino su 16 ūkių ir Medumo su 49 ūkiais, taip pat Birkenelių, Berkovų, Kalyžių, Vasariškių, Neifeldo, Grecbergo, Kleimansrodės, Liginiškių bei Gecenšteino palivarkus ir 4 mažai apgyvendintas vietas: Gryvą, Nyderkūnus, Judovką, Liginiškius. 1925 m. valsčius sujungtas su Laukesos valsčiumi. 1945 m. valsčiuje įsteigtos Kalkūnų, Laukesos, Majos ir Maltos kaimo tarybos, bet 1949 m. valsčius likviduotas, jo teritorija priskirta Gryvos (egzistavo 1949-1955 m.), Ilūkstės (1955-1956 m.), nuo 1956 m. – Daugpilio rajonui. 1990 m. valsčius atkurtas, 2009 m. priskirtas Daugpilio savivaldybei.

Ekonomika

Per valsčių eina kelias A6 (Lietuva), A13 (Latvija) Kaunas – Daugpilis ir geležinkelis Vilnius – Daugpilis. 1873 m. nutiesta geležinkelio linija Radviliškis–Kalkūnai.
Veikia bendrovės „Pallada“, „Žabo“, „Zilā Lagūna“, Daugpilio eksperimentinė gamykla, taip pat G.Gorkino (410 ha), V.Gorkino (117 ha), V.Pavlovskio (88,7 ha) žemės ūkiai

Gyventojai

2010 m. sausio 1 d. valsčiuje gyveno 2520 žmonių, iš jų 19.7% latviai, 49,7% rusai, 19,2% lenkai, 7,6% baltarusiai, 2,0% lietuviai, 1,3% ukrainiečiai, 0,5% kitų tautybių. Ikimokyklinio amžiaus – 147, moksleiviai – 309, darbingo amžiaus – 1566, pensininkų – 498. Gyveno 10 daugiavaikių šeimų.
Jaroslavas

Istorija

Miestą XI a. įkūrė rusėnų kunigaikštis Jaroslavas Išmintingasis. 1375 m. lenkų kunigaikštis Vladislavas Opolčikas (Władysław Opolczyk) miestui suteikė Magdeburgo teises. Vystėsi kaip svarbus upių uostas prie Sano upės. XVI–XVII a. vyko didelės tarptautinės mugės. Miestą niokojo kazokų (1649 m.), švedų ir vengrų (1656–1657 m.) puldinėjimai. 1772 m. po ATR padalijimo atiteko Austrijai.
Abiogenezė

Abiogenezė (gr. a–bio–genesis – ne biologinės kilmės) – bendrąja prasme, gyvybės atsiradimas iš negyvosios medžiagos. Dabar šis terminas dažniausiai naudojamas nusakyti gyvybės atsiradimą iš pirminio vandenyno.
Abiogenezės procesas niekada nebuvo stebimas. Manoma, kad gyvybės atsiradimas iš negyvos materijos yra ypatingai retas reiškinys ir gali vykti tik specifinėje aplinkoje, kurios šiuolaikinėje Žemėje nėra.
Abiogenezę pirmąsyk buvo bandoma įrodyti 1953 metais Milerio-Urėjaus eksperimentu Čikagos universitete. Jo metu buvo dirbtinai sukurtos sąlygos, panašios į pirmykštės žemės, ir stebėtas organinių medžiagų susidarymas iš neorganinių. Eksperimentas leidžia daryti prielaidą, kad senovinės Žemės sąlygose galėjo vykti abiogenezė.

Gyvybės pagrindai

Paprasčiausią gyvą organizmą sudaro vienintelis gyvybės struktūrinis vienetas – ląstelė. Sudėtingesnius organizmus – augalus ir gyvūnus – sudaro šimtai, net milijonai ląstelių; visi organizmai turi daug bendrų požymių, bet svarbiausias jų yra dauginimasis. Kiti požymiai yra judėjimas, reagavimas į aplinką, augimas, gebėjimas panaudoti sau aplinkos energijos šaltinius; tai priklauso nuo tam tikrų ląstelės molekulių – fermentų veiklos.
Nors iš pažiūros gyvūnai ir augalai yra skirtingi, iš esmės jie skiriasi tik būdais, kuriais reiškiasi jų pagrindinė gyvybinė veikla. Gyvūnų judėjimas akivaizdus, o augalų judėjimas reiškiasi tik jų ląstelių viduje. Gyvūnai turi sudėtingą nervų sistemą, kuri padeda orientuotis aplinkoje; augalai jautrūs šviesos ir sunkio poveikiui. Daugybės cheminių elementų sintezei augalai naudoja Saulės energiją; gyvūnų energijos šaltinis yra augalai, kuriais jie minta tiesiogiai arba medžiodami augalėdžius gyvūnus.
Gyvybei palaikyti būtina pusiausvyra tarp organizmo gebėjimo gamintis energiją ir visų energiją eikvojančių funkcijų – augimo, judėjimo ir ląstelės atgaminimo. Kiekvieno augalo ar gyvūno fermentų sistema, gaminanti naujas molekules organizme, turi būti suderinta su molekules skaidančia ir energiją išskiriančia sistema. Organizmų medžiagų apykaita yra šių dviejų sistemų veiklos išvada.
Nors formų ir sudėties įvairovė didelė, visi gyvi organizmai susideda iš tų pačių molekulių gaminimo blokų: baltymų, angliavandenių, nukleininių rūgščių ir riebalų. Nukleininės rūgštys saugo ir perduoda iš tėvų vaikams genetinę informaciją; baltymai yra svarbiausi organizmų struktūriniai elementai, be to, jie veikia ir kaip katalizatoriai (fermentai), spartinantys nesuskaičiuojamą daugybę cheminių reakcijų, būtinų gyvybei palaikyti; angliavandeniai ir riebalai yra energijos šaltiniai, be to, visų rūšių organizmų statybiniai blokai.
Antkrūtinis

Antkrūtinis (angl. breastplate) – šarvas (paprastai – plokštinis), dengiantis krūtinę. Antkrūtiniu vadinama ir priekinė kirasos dalis.
Antkrūtinis dažniausiai sudarydavo porą (kirasa) su antnugariu. Viršutinę antkrūtinio dalį dažnai pridengdavo goržetas. Prie apatinio antkrūtinio krašto dažnai prisegdavo šarvinį sijonėlį (angl. faulds), kuris pridengdavo pilvo apačią ir viršutines šlaunų dalis.
Antkrūtiniai iš visų šarvų dalių išliko ilgiausiai nykstant šarvams, kadangi neriboja judrumo ir saugo pačius gyvbiškai svarbiausius organus.
Juozas Žibūda

Biografija

1977 m. baigė Lietuvos konservatoriją, kurso vadovė Irena Vaišytė. Nuo 1977 m. Šiaulių dramos teatro aktorius, sukūrė per 80 vaidmenų.  Nuo 2005 m. Šiaulių universiteto Menų fakulteto Teatro katedros dėstytojas, su savo auklėtiniais 2007 m. įkūrė Estrados teatrą.
Kuriankos valsčius

Istorija

Nuo XIII a.-XIV a. iki 1795 metų valsčius priklausė Lietuvos Didžiajai Kunigaikštystei. Nuo 1815 iki 1916 metų valsčiaus teritorija priklausė Augustavo apskričiai, Suvalkų gubernijai, Lenkijos Kongreso karalystei. 1870 gegužės 31 dieną valsčius kartu su kai kuriais Volovičovcės valsčiaus kaimais ir Liepinės valsčiumi sudarė naują Petropavlovsko valsčių. Pagal 1920 metų liepos 12 dienos Lietuvos ir Tarybų Rusijos taikos sutartį valsčius buvo priskirtas Lietuvos Respublikai. Valsčius buvo panaikintas 1936 metų balandžio 1 dieną ir jo teritorija įtraukta į Liepinės valsčių.
Valdorfo pedagogika

Kritika

Valdorfo pedagogika kritikuojama dėl to, kad jos pradininkas Rudolfas Šteineris laikomas ir ezoteriku. Tai susiję, kad Valdorfo pedagogikoje dvasinis ugdymas neatsiejamas nuo protinio.
Taip pat kritikuojama dėl pradinės pakopos mažo dėmesio akademinėms žinioms.
Orbitos inklinacijos keitimas

Efektyvumas

Norint pakeisti inklinaciją reikia kiek galima labiau pakeisti kūno judėjimo greitį, todėl kosmoso misijų organizatoriai primygtinai stengiasi to išvengti, kad būtų galima sutaupytų kiek įmanoma daugiau kuro. Inklinacijos keitimo galima išvengti ar bent šio pakeitimo dydį sumažinti, jei erdvėlaivis bus paleidžiamas iškart norima inklinacija, ar kiek galima jai artimesne.
Didžiausias inklinacijos pakeitimo efektyvumas yra pasiekiamas tada, kai erdvėlaivis yra apoapsyje (dar vadinamame apogėjuje), kur orbitinis greitis v\, yra mažiausias. Pvz.: kartais galima pakelti dirbtinį Žemės palydovą į aukštesnę orbitą, nei reikiama, tuomet pakeisti jo orbitos plokštumą ties apogėjum ir nuleisti palydovą į norimą aukštį, taip geriau išnaudojamas paleidimo greitis nei leidžiant palydovą iškart į norimą orbitos aukštį.
Norint atlikti tai, kas paminėta aukščiau pateiktame pavyzdyje, inklinacijos pakeitimą reikia atlikti apoapsyje, dėl ko pasikeičia periapsio argumentas. Tačiau taikant šį metodą aeronautikos misijų inžinieriams reikia atsižvelgti į tai, kad orbitos plokštumos inklinacijos keitimas šiuo atveju atliekamas tik išilgai apsidžių linijos.

Inklinacija tarp kitų orbitos elementų

Svarbi inklinacijos keitimo subtilybė yra ta, kad Keplerio orbitinė inklinacija yra apibrėžta kampu tarp ekliptinės šiaurės ir orbitos plokštumos vektoriaus normalės (dar vadinamos kampinio poslinkio vektorium). Tai reiškia, kad inklinacija visada teigiama ir yra susieta su kitais orbitos elementais, visų pirma su periapsio argumentu, kuris yra lanku sujungtas su kilimo mazgo ilguma. Iš to galime gauti dvi skirtingas orbitas su tuo pačiu posvyrio kampu.
Zaporožietis

„Zaporožietis“ (rus. Запоро́жец, ukr. Запорожець) – Zaporožės automobilių gamykloje (Ukraina) gamintų automobilių prekinis ženklas. Įvairių modelių „Zaporožiečiai“ buvo gaminami nuo 1958 iki 2009 m.
Kaip ir Volkswagen Käfer ar Rytų Vokietijos „Trabant“, tarybinis „Zaporožietis“ buvo kuriamas kaip „liaudies automobilis“. Tai buvo pigiausias ir lengviausiai prieinamas Tarybų Sąjungos automobilio modelis. Tuo pat metu jis buvo gana patvarus ir gerai tiko važiuoti prastais keliais ar net ir be kelio. Pravažumą didino gana plati vėžė ir (dėl variklio užpakalyje) padidintas varančiosios ašies apkrovimas.
Visi „Zaporožiečiai“ buvo keturviečiai dvejų durų automobiliai. Išskyrus paskutinį gamintą modelį („Tauriją“), jie visi turėjo užpakalinėje dalyje montuojamus oru aušinamus variklius ir galinių ratų pavarą. „Taurija“ turėjo priekinius varomuosius ratus bei vandeniu aušinamą variklį – taigi labai skyrėsi nuo kitų „Zaporožiečių“. Paskutinė „Taurija“ buvo pagaminta 2008 m. pavasarį.
„Taurijos“ variantas su liftbeko (sedano ir hečbeko hibridas) kėbulu – „Slavuta“ – pradėtas gaminti 1999 m., gamyba nutraukta 2011 m. pradžioje
Žinomas mitas, jog ZAZ-965 variklis buvo naudojamas kaip tarybinių tankų startinis motoras, nėra teisingas.

Pokštai

„Zaporožietis“ buvo anekdotų ir pašaipų taikinys, o XX a. dešimtajame dešimtmetyje, kai buvusių Tarybų Sąjungos šalių piliečiai įgijo galimybę laisvai pirkti automobilius, „Zaporožiečiai“ labai atpigo ir tapo gausybės žaismingų technologinių pertvarkymų objektu (žr. iliustraciją).
Vupertalis

Istorija

Įkurtas 1929 m. sujungus Barmeno, Elberfeldo miestus ir aplinkines gyvenvietes.
Riestasėklė vandenė

Biologija

Tai vienmetis augalas. Stiebas siūliškas, šliaužiantis, ties bambliais įsišaknijantis, 1–4 cm ilgio. Lapai priešiniai, pailgai elipsiški, kotuoti, 0,5–1 cm ilgio bei 1–1,5 mm pločio; prielapiai maži, vos pastebimi, 0,3–0,5 mm ilgio.
Žydi birželio–rugsėjo mėnesiais. Žiedai labai maži, bekočiai arba ant labai trumpų žiedkočių prisegti pavieniui lapų pažastyse. Taurelė iš 4 dalių, 0,7 mm ilgio ir 0,3 mm pločio.Vainiklapiai 4, rausvi arba balti, elipsiški arba ovališki, 1 mm ilgio ir 0,5 mm pločio. Kuokeliai 8, trumpesni už vainiklapius. Vaisius – dėžutė, 1,5–2 mm skersmens, suplotai apvali, keturlizdė. Sėklos rusvos, 0,3 mm ilgio.

Paplitimas ir augimvietės

Natūraliai paplitusi Europos ir Vakarų Azijos šalto ir vidutinio klimato juostose. Lietuvoje labai reta, aptikta Šilutės rajone.
Auga šlapiuose ir vandens apsemtuose krantuose, tvenkiniuose, upėse ir upeliuose.

Apsauga

Riestasėklė vandenė įrašyta į Lietuvos raudonąją knygą nuo 1989 m.  Augalas nyksta sausinant ar kitaip pertvarkant vandens telkinių pakrantes ir joms užželiant stambiais pakrančių augalais.
Liberalų ir centro sąjunga

Istorija

Partija įkurta 2003 m. gegužės 31 d., kai bendrame suvažiavime susijungė Lietuvos liberalų sąjunga, Modernieji krikščionys demokratai ir Lietuvos centro sąjunga. 2003 m. birželio 26 d. sąjunga buvo įregistruota LR Teisingumo ministerijoje (kodas 195725238).
2006 m. nuo sąjungos atsiskyrė Lietuvos Respublikos liberalų sąjūdis.
2011 m. rugsėjo 22 d. prie Liberalų ir centro sąjungos prisijungė Tautos prisikėlimo partija.
2014 m. liepos 12 d. jungiamajame suvažiavime susijungė su politine partija „Sąjunga TAIP“ į Lietuvos laisvės sąjungą.
El Paraiso departamentas

Geografija

Paviršius daugiausia kalnuotas. Teka keletas vandeningų upių (svarbiausia – Čoluteka).
Romos katalikų bažnyčios Albano suburbinė diecezija

Romos katalikų bažnyčios Albano suburbinė diecezija (it. Sede suburbicaria di Albano; lot. Dioecesis Albanensis) – Romos katalikų bažnyčios suburbinė diecezija, apimanti 7 miestus, kurios centras yra Albano Lacialės miestas Italijoje, 15 km nuo Romos.
Dabartinis diecezinis Albano vyskupas yra Marčelas Semeraras (Marcello Semeraro).
Dabartinis kardinolas vyskupas yra Kardinolų kolegijos dekanas Andželas Sodanas.